Shorty Rogers

Shorty Rogers (14. huhtikuuta 1924 Great Barrington, Massachusetts – 7. marraskuuta 1994 Van Nuys, Kalifornia) oli yhdysvaltalainen jazztrumpetisti ja -flyygelitorvensoittaja. Hän toimi myös sovittajana jazzissa ja elokuvastudioilla. Hän teki yhteistyötä Will Bradleyn, Red Norvon, Woody Hermanin ja Stan Kentonin kanssa. Hän johti myös Giants-kokoonpanoaan, jonka laajuus vaihteli kvintetistä nonettiin ja big bandiin. Tämän kokoonpanon kanssa Rogers teki useita West Coast jazz -tyylisiä levytyksiä.AllMusic: Shorty Rogers

Vuodesta 1962 lähtien Rogers sävelsi melkein yksinomaan televisioon ja elokuviin, mutta vuonna 1982 hän teki comebackin jazzmuusikkona. Hän organisoi uudelleen Lighthouse All-Starsin ja johti sitä.

 Lähteet 

 Aiheesta muualla 


Luokka:Yhdysvaltalaiset jazzmuusikot
Luokka:Yhdysvaltalaiset trumpetistit
Luokka:Yhdysvaltalaiset sovittajat
Luokka:Yhdysvaltalaiset elokuvasäveltäjät
Luokka:Flyygelitorvensoittajat
Luokka:Vuonna 1924 syntyneet
Luokka:Vuonna 1994 kuolleet